Manastir Vraćevšnica

Manastir Vraćevšnica se nalazi u opštini Gornji Milanovac u Moravičkom okrugu pored istoimenog sela, na putu između Gornjeg Milanovca i Kragujevca. Sagrađen je 1431. godine, a sagradio ga je Radič Postupović, srpski vlastelin koji je živeo u vreme vladavine despota Stefana Lazarevića. Crkva koja se nalazi u krugu manastira posvećena je Svetom Đorđu. Po predanju, izgradnja manastira je bila velika zahvalnica Bogu zbog toga što su se meštani obližnjeg sela odnosno gore pomenutog sa Kosovskog boja vratili svi do jednog živi i zdravi, pa je stoga čelnik Radič podigao manastir, a selu dao ime Vraćevšnica. U dvorištu manastira je sahranjena baba Višnja, majka kneza Miloša, a na tom mestu je 1901. podignut spomenik. Kaluđerice iz ovog manastira su poznate po pravljenju izvanrednog meda. Vanjske veze Manastir Vraćevšnica Arhivirano 2009-11-20 na Wayback Machine-u na gornjimilanovac.org.rs Informacije na sajtu turističke organizacije Gornjeg Milanovca Arhivirano 2010-06-13 na Wayback Machine-u